recursal/SuperWikiNEXT-32B huggingface dataset:
**கசவு** (Kasavu) என்பது  ஒரு மென்மையான, வெள்ளை நிற, கைத்தறி பருத்தி துணியாகும். இது தென்னிந்திய மாநிலம் கேரளாவை பூர்விகமாக கொண்டது.

தோற்றம்
-------

 1730 பொ.சகா. கேரள சுவரோவியத்தில்  கசவு புடவையை அணிந்திருக்கும் இரண்டு  பெண்கள்.
அசல் கசவு துணி பருத்தி நூலில் இருந்து கையால் நெசவு செய்யபடுகிறது. இதன் சரிகை தங்க இழைகளால்  செய்யப்படுகிறது . பௌத்த சகாப்தத்திற்கு முந்தையது எனவும் நம்பப்படுகிறது  மேலும் கேரள மாநிலத்தவர்களான  மலையாளிகளால்  அணியப்படுகிறது. பண்டிகைகளின்போதும் , நடனங்கள், மற்றும்  திருமணங்களின் போதும்  ஆண்கள், பெண்கள் இருவராலும்  அணியப்படுகிறது.  விஷு பண்டிகையின் போது,  விஷுக்கனி (விளக்கு) அருகே செல்வம் மற்றும் செழிப்புக்கான அடையாளமாக புத்தம் புதிய கசவு துணியை வைப்பது  பாரம்பரிய வழக்கமாக இருந்து வருகின்றது. மோகினியாட்டம்  போன்ற நடன நிகழ்ச்சிகளின் போது, பங்கேற்பாளர்கள் மட்டுமே கசவு ஆடைகளை அணிவார்கள். கைகொட்டிகளி அல்லது திருவாதிரகாளி   போன்ற நடனங்களில் பெண் கலைஞர்கள் கசவு புடவை மற்றும் பாரம்பரிய சிவப்பு ரவிக்கைகளை அணிந்து கொள்கின்றனர்.

இடம்
----

முதலில் கேரளாவில் இருந்து வந்தாலும், காலப்போக்கில் *கசவு* இந்தியா முழுவதும் பரவியுள்ளது, குறிப்பாக தென்னிந்திய மாநிலங்களான தமிழ்நாடு, கர்நாடகா, ஆந்திரப் பிரதேசம் மற்றும் தெலுங்கானா வரை பரவியது. *கேரளாவில் முழுக்க முழுக்க கசவு* துணி தயாரிப்பதற்காகவே அர்ப்பணிக்கப்பட்ட கிராமங்கள் உள்ளன. அவற்றுள் குறிப்பிடத்தக்கது திருச்சூருக்கும் பாலக்காடுக்கும் இடையில் அமைந்துள்ள ஒட்டப்பாலம் அருகே உள்ள குத்தாம்புள்ளி கிராமம் ஆகும். குத்தாம்புள்ளியில் உள்ள தேவாங்க செட்டியார் சமூக நெசவாளர்கள் 500 ஆண்டுகளுக்கு முன் கொச்சின் மகாராஜாவால் கர்நாடகாவில் இருந்து அழைத்து வரப்பட்டனர்.  முழு கிராம மக்களும் *கசவு* துணியை உருவாக்கி, தங்கள் பொருட்களை ஒன்றாக சேகரித்து, ஒரு மையப்படுத்தப்பட்ட, கூட்டு சந்தை மூலம் விற்கிறார்கள்.

நவீன *கசவு*
-----------

பாரம்பரிய முண்டு-வேஷ்டி  காலப்போக்கில் பரிணாம வளர்ச்சியடைந்தது. பெண்கள் அசல் இரண்டு துண்டு ஆடையை விட ஒற்றை துண்டு சேலையை அணிய விரும்புகிறார்கள். மேலும், அசல் ஆடைகள் தூய தங்க சரிகைகளை கொண்டிருகின்றது, அதேசமயம் புதிய பதிப்புகளில் தங்கத்துடன் சிவப்பு, பச்சை, ஆரஞ்சு போன்ற நிறங்கள் உள்ளன, அவை மிகவும் கவர்ச்சிகரமானதாக இருக்கின்றது. விசைத்தறிகள் , கைத்தறிகளுக்குப் பதிலாக இயந்திரத்தால் செய்யப்பட்ட துணியானது அசலில் இருந்து வேறுபடுகிறது, இருப்பினும் அவை மொத்த  அளவில் உற்பத்தி செய்வதற்கு மலிவானவை.

குறிப்பு
--------

1. ↑
2. ↑  "Kaikotti Kali,Thiruvathirakali,Folk Dance,Kaikotti kali Dance of Kerala". *www.onamfestival.org*. 2019-07-30 அன்று பார்க்கப்பட்டது.
3. ↑  "For 500 years, a Kannadiga community of weavers has produced Kerala’s iconic white and gold saree".. பார்த்த நாள்: 1 July 2021.
4. ↑  "Kerala Kasavu". external. 2021-04-11 அன்று மூலம் பரணிடப்பட்டது. 2022-01-20 அன்று பார்க்கப்பட்டது.
**அவசர சிகிச்சைப் பயிற்றுநர்** (**Emergency care instructor)** என்பவர் பொதுமக்கள் அல்லது இராணுவப் பணியாளர்களுக்கு அவசர சிகிச்சை அளிப்பது குறித்து பயிற்சி அளிப்பவரைக் குறிக்கிறது. இத்தகுதி பெறுவதற்கு ஒரு நபர் இதற்குப் பொருத்தமான படிப்புகளை படித்து முடித்திருக்க வேண்டும். மேலும் கற்பிக்கப்படுபவர்களை விட அச்சான்றிதழின் நிலை பொதுவாக ஒரு நிலையாவது அதிகமாக இருக்க வேண்டும். பெரும்பாலும், இத்தகைய கவனிப்பை வழங்குவதில் அவர்களுக்கு அனுபவம் தேவைப்படுகிறது. இந்தத் தேவைகள் பூர்த்தி செய்யப்பட்டால், விண்ணப்பதாரர் பயிற்சியை முடித்து, சாத்தியமான கூடுதல் நிபந்தனைகளையும் பூர்த்தி செய்த பிறகு சான்றிதழைப் பெறுவார்.

பொதுவாக சான்றிதழ் பெறும் போது மற்ற பயிற்றுவிப்பாளர்களின் மேற்பார்வையின் கீழ் ஒரு குறிப்பிட்ட எண்ணிக்கையிலான வகுப்புகளை இவர்கள் நடத்துவது அவசியம். அதன் பிறகுதான் ஒரு புதிய பயிற்றுவிப்பாளர் சொந்தமாக படிப்புகளை கற்பிக்க முடியும். தாங்கள் பெற்ற சான்றிதழை இவர்கள் அவ்வப்போது புதுப்பிக்கவும் வேண்டும். 

பல முதலுதவி மற்றும் மருத்துவப் படிப்புகள் உள்ளன. இவை பலவாறாக வேறுபடுகின்றன:

* கவனிப்பு நிலை ( இதய நுரையீரல் புத்துயிர், இரத்தப்போக்குக்கான முதலுதவி, குழந்தைகளுக்கான உதவி போன்றவை. );
* மாணவர்களின் குறைந்தபட்ச கல்வி / தொழில்முறை நிலை (முன் மருத்துவப் பயிற்சி இல்லாத நபர்கள், முதல் பதிலளிப்பவருக்கான தகுதி உள்ளவர்கள், வெவ்வேறு நிலைகளில் உள்ள அவசர மருத்துவ தொழில்நுட்ப வல்லுநர்கள் , செவிலியர்கள், மருத்துவர்கள் );
* கவனிப்பு வழங்கப்படும் குறிப்பிட்ட சூழ்நிலைகள்: துரிதநிலை அவசர மருத்துவப் பயிற்சி, தந்திரோபாய மருத்துவப் பயிற்சி போன்றவை. போன்றவை எடுத்துக்காட்டுகளாகும்

மேற்கோள்கள்
-----------

1. ↑  www.naemt.org பரணிடப்பட்டது 2017-08-10 at the வந்தவழி இயந்திரம் Become a NAEMT instructor.
2. ↑  Emergency First Response Instructor Course
**பட்டாணி ஆறு** (ஆங்கிலம்: *Pattani River*; தாய்: แม่น้ำปัตตานี); தா. பொ. எ.; *Maenam Pattan*); என்பது தென் தாய்லாந்து, பட்டாணி மாநிலம், பட்டாணி நகரத்தில் உள்ள ஆறு. 

இந்த ஆறு மலேசியா, கெடா பெத்தோங் மாவட்டம்; மற்றும் தாய்லாந்து யாலா மாநிலம்; ஆகிய பகுதிகளில் உற்பத்தி ஆகிறது. இந்த ஆற்றுப் படுகையின் மத்திய மற்றும் தெற்குப் பகுதிகளில் பல மலைத்தொடர்கள் உள்ளன. வடக்குப் பகுதியில் பட்டாணி ஆற்றுச் சமவெளியை இந்த ஆறு ஆதிக்கம் செலுத்துகிறது.

பொது
----

பட்டாணி மாநிலம்; யாலா மாநிலம் ஆகிய மாநிலங்களின் வழியாகப் பாயும் இந்த ஆறு, பின்னர் பட்டாணி நகரத்தைக் கடந்து தாய்லாந்து வளைகுடாவில் கலக்கிறது. 

தீபகற்ப மலேசியாவில் உற்பத்தியாகும் தாய்லாந்து ஆறுகளில் பட்டாணி ஆறுதான் மிக நீளமானது. 214 கிலோமீட்டர் நீளம் கொண்டது. யாகா ஆறு (*Yaha River*); மற்றும் நோங் சிக் ஆறு (*Nong Chik River*); ஆகிய இரு ஆறுகளைத் துணை ஆறுகளாகக் கொண்டுள்ளது.

யாலா மாநிலத்தில் பட்டாணி ஆற்றைத் தேக்கி ஓர் அணையைக் கட்டி ஒரு நீர்த்தேக்கத்தை உருவாக்கி இருக்கிறார்கள். அதன் பெயர் பாங் லாங் நீர்த்தேக்கம் (*Bang Lang Reservoir*). பாங் லாங் நீர்த்தேக்கத்தில் இருந்து மற்றொரு நீர்த்தேக்கமான பட்டாணி நீர்த்தேக்கத்தையும் (*Pattani Dam*) உருவாக்கி இருக்கிறார்கள்.

### சான் காலா கிரி மலை

இந்த ஆற்றின் வழித்தடத்தில் சான் காலா கிரி மலை (*San Kala Khiri*); மற்றும் பைலோ மலை (*Pilo Mountain*); என இரண்டு பெரிய மலைகள் உள்ளன. அவை தாய்லாந்து மற்றும் மலேசியா நாடுகளுக்கு இடையே இயற்கையான எல்லைகளாகவும் உள்ளன.

பெரும்பான்மையான மக்கள், ஏறத்தாழ 715,000 மக்கள், பட்டாணி ஆற்றுப் படுகையில் (*Pattani River Basin*) வாழ்கின்றனர். விவசாயமும் கால்நடை வளர்ப்புமே இவர்களின் தொழில்கள்.

மேற்கோள்கள்
-----------

1. 1 2  "Pattani river basin covers 3,805.65 km2 in Yala and Pattani provinces, the southern part of Thailand. The central and southern part of the basin is mountain chains, while on the northern part Pattani river plain dominate". *ASEAN Hydroinformatics Center (AHC)*. 25 August 2017. 26 September 2022 அன்று பார்க்கப்பட்டது.
2. ↑  Rangpan, Vichit (2001). "Influence of water qualities on periphyton in Pattani river: A case study at Yala municipality, Yala province Thailand" (Thai). 26 September 2022 அன்று பார்க்கப்பட்டது.CS1 maint: Unrecognized language (link)

மேலும் காண்க
------------

| * பா
* உ
* தொ
 தாய்லாந்து ஆறுகள் |
| --- |
| ஆறுகள் | 
* சல்வீன் ஆறு
* சாவோ பிரயா ஆறு
* நன் ஆறு
* மேக்கொங் ஆறு
* யோம் ஆறு
* லாம் டா கிளாங் ஆறு
* கோலோக் ஆறு
* பட்டாணி ஆறு

 |
**நான்சி சபோத்** *(Nancy Chabot)* (பிறப்பு: 1972) ஜான் ஆப்கின்சு பல்கலைக்கழகப் ப்யன்முறை இயற்பியல் ஆய்வகத்தில் பணிபுரியும் ஒரு கோள் அறிவியலாளர் ஆவார்]].

வாழ்க்கைப்பணி
-------------

நான்சி சபோத் இயற்பியலில் தன் கலை இளவல் பட்டத்தை 1994 இல் இரைசு பல்கலைக்கழகத்தில் இருந்து பெற்றார். இவர் தனது முனைவர் பட்டத்தைக் கோள் அறிவியலில் 1999 இல் அரிசோனா பல்கலைக்கழகத்தில் இருந்து பெற்றார். இவர் முனைவர் பட்டம் ஈட்டியதும் இலண்டன் அவுசுட்டனில் உள்ள ஜான் விண்வெளி மையத்திலும் பின்னர் கிளீவ்லாந்தில் உள்ள கேசு மேற்கு தனிப் பல்கலைக்கழகத்திலும் பணிபுரிந்தார். இவர் 2995 இல் ஜான் ஆப்கின்சு பல்கலைக்கழகதின் பயன்முறை இயற்பியல் ஆய்வகத்தில் சேர்ந்தார்.

இவர் அண்டார்க்ட்டிக்கா வில் விண்கற்களைத் திரட்ட உருவாக்கிய ஆன்சுமெட் எனும் அண்டார்க்ட்டிக்கா விண்கல் தேட்டக் களவாய்வுக் குழுவின் உறுப்பினராக இருந்துள்ளார்s.இவருக்கு 2001 இல் அமெரிக்காவின் அண்டார்க்ட்டிக் பணிப்பதக்கம் வழங்கப்பட்டது.

இவர் நாசாவின் மெசஞ்சர்(MESSENGER) திட்ட்த்தில் அறிவன்(புதன்) கோள் இரட்டைப் படிமவாக்கக் கருவி அறிவியலாளராகப் பணியாற்றினார். இவர் புவியியல் புலக் குழுவின் தலைவராகவும் இருந்துள்ளார். இவர் அறிவன் கோள் இரட்டைப் படிமவாக்கக் கருவி அறிவியல் ஆய்வில் அக்கோளின் வட, தென் முனைகளில் அமைந்த பனி செறிந்த மொத்தல் குழிப்பள்ளங்களின் ஆய்வுக்குத் தலவராக விளங்கியுள்ளார். மேலும் இவர் 2008 ஜனவரி முதல் மெசஞ்சரின் முதல் பறப்புக்கலப் படிமங்களை வெளியீட்டுக்கும் தலைவராக உள்ளார்.

இப்போது இவர் காம்மாக்கதிர்களையும் நொதுமிகளையும் கொண்டு செயல்படும் செவ்வாய்க் கோள் நிலாத் தேட்டம் சார்ந்த, ஜாக்சா செவ்வாய் நிலாத் தேட்டத் திட்டத்தின் இணைமுதன்மைக் கருவி ஆய்வாளராகப் பணிபுரிகிறார். 

  

இவர் நாசா டார்ட் எனும் இரட்டை விண்கல் திசைமாற்றச் சோதனைத் திட்ட ஒருங்கிணைப்புத் தலைவரும் ஆவார். 

இவர் வானிலையியல் கழகத்தின் ஆய்வுறுப்பினர் ஆவார். மேலும் சிறுகோள் (6899) நான்சிசபோத் இவரது பெயரால் அழைக்கப்படுகிறது.

மேற்கோள்கள
----------

1. ↑  Chabot, Nancy. "JHUAPL - , Nancy, Chabot - Science Research Portal". *secwww.jhuapl.edu* (ஆங்கிலம்). 2017-10-11 அன்று மூலம் பரணிடப்பட்டது. 2017-10-10 அன்று பார்க்கப்பட்டது.
2. ↑  "MESSENGER Biographies". 2014-02-21 அன்று மூலம் பரணிடப்பட்டது.
3. ↑  Chabot, Nancy. "JHUAPL - , Nancy, Chabot - Science Research Portal". *secwww.jhuapl.edu* (ஆங்கிலம்). 2017-10-11 அன்று மூலம் பரணிடப்பட்டது. 2017-10-10 அன்று பார்க்கப்பட்டது.
4. ↑  "1,000th Featured Image from MESSENGER Posted on the Project's Web Gallery". 2014-02-21 அன்று மூலம் பரணிடப்பட்டது.
5. ↑  Nancy Chabot. "JHUAPL - , Nancy, Chabot - Science Research Portal". *secwww.jhuapl.edu* (ஆங்கிலம்). 2019-10-09 அன்று மூலம் பரணிடப்பட்டது. 2019-10-21 அன்று பார்க்கப்பட்டது.

வெளி இணைப்புகள்
---------------

* Art and Science Converge in ‘Images of Our Solar System’
* Highlighted Team Member Nancy Chabot: Scientist’s Passion for Discovery Fuels Curiosity about Mercury
Mapநான்காம் விக்ரகராசனின் கல்வெட்டுகள் கண்டுபிடிக்கப்பட்ட இடங்கள்
**நான்காம் விக்ரகராசன்** (*Vigraharaja* IV) (ஆட்சி சுமார் 1150-1164 பொ.ச.), **விசாலதேவன்** என்றும் அழைக்கப்படும் இவர் வடமேற்கு இந்தியாவின் சகமான அரசர் ஆவார். ஏறக்குறைய அனைத்து அண்டை நாட்டு மன்னர்களையும் அடக்கியதன் மூலம் சகமான சாம்ராச்சியத்தை ஒரு பேரரசாக மாற்றினார். இவரது இராச்சியம் இன்றைய இராஜஸ்தான், அரியானா மற்றும் தில்லியின் முக்கிய பகுதிகளை உள்ளடக்கியது. மேலும், பஞ்சாப் மற்றும் உத்தரபிரதேசத்தின் சில பகுதிகளிலும் இருந்திருக்கலாம்.

விக்ரகராசன் தனது தலைநகரான அஜயமேருவில் (நவீன அஜ்மீர் ) பல கட்டிடங்களை நிறுவினார். அவற்றில் பெரும்பாலானவை அஜ்மீரை முஸ்லிம்கள் கைப்பற்றிய பிறகு அழிக்கப்பட்டன அல்லது முஸ்லிம் கட்டிடங்களாக மாற்றப்பட்டன. இவை சமசுகிருத கற்றல் மையத்தை உள்ளடக்கியது. பின்னர் அது அதாய் டின் கா ஜோன்ப்ரா பள்ளிவாசலாக மாற்றப்பட்டது. விக்ரகராசன் எழுதிய சமசுகிருத மொழி நாடகமான *ஹரகேலி நாடகம்*, பள்ளிவாசல் தளத்தில் கண்டுபிடிக்கப்பட்ட கல்வெட்டுகளில் பொறிக்கப்பட்டுள்ளது.

ஆரம்ப கால வாழ்க்கை
------------------

விக்ரகராசன் சகமான மன்னன் அர்னோராசனுக்கு பிறந்தார். விக்ரகராசனின் மூத்த சகோதரரும் முன்னோடியுமான ஜகத்தேவன் தனது தந்தையைக் கொன்றார். இவர்களது ஒன்றுவிட்ட சகோதரர் சோமேசுவரன், குசராத்தில் அவரது சோலாங்கிய தாய்வழி உறவினர்களால் வளர்க்கப்பட்டார். தந்தையின் மரணத்திற்குப் பழிவாங்க ஜகத்தேவனைக் கொன்ற பிறகு விக்ரகராசன் அரியணை ஏறியிருக்கலாம். 

 பிசல்பூரில் உள்ள பிசல்தேவன் கோயில் விக்ரகராசனால் கட்டப்பட்டது

சான்றுகள்
---------

1. ↑  Dasharatha Sharma 1959, ப. 56.

உசாத்துணை
---------

* Asoke Kumar Majumdar (1956). *Chaulukyas of Gujarat*. Bharatiya Vidya Bhavan. இணையக் கணினி நூலக மையம்:4413150. .
* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
* *History and culture of Rajasthan: from earliest times upto 1956 A.D*. University of Rajasthan. Centre for Rajasthan Studies. 1999. இணையக் கணினி நூலக மையம்:42717862. .
**நான்காம் மகிந்தன்** என்பவன், அனுராதபுரத்தில் இருந்து இலங்கையை ஆண்ட சிங்கள மன்னர்களில் ஒருவன். நான்காம் சேனனுக்குப் பின்னர் அரசனான இவன், கி.பி. 956 தொடக்கம் கி.பி. 972 வரை ஆட்சியில் இருந்தான்.

இவன் பெருஞ் செல்வமும், புகழும், படை வலியும் கொண்டவனாக இருந்தான். அதனால், தனக்கு எதிரான சூழ்ச்சிகள் அனைத்தையும் முறியடித்து பகுதித் சிற்றரசர்களைப் பணிய வைத்து நாட்டை ஒற்றுமைப்படுத்தினான். நாட்டில் அரச மரபின் வழிவந்த பொருத்தமான பெண்கள் இருக்கவும், கலிங்க நாட்டில் இருந்து இளவரசி ஒருத்தியை வரவழைத்து மணம் செய்துகொண்டான். அவளையே பட்டத்து அரசியாகவும் ஆக்கினான். மகிந்தனுக்கு இரண்டு ஆண் பிள்ளைகளும், ஒரு பெண் பிள்ளையும் பிறந்தனர். மகன்கள் இருவரையும் ஆளுனர்களாக ஆக்கிய மகிந்தன், மகளை துணை அரசி என்ற நிலைக்கு உயர்த்தினான்.

சோழர் படையெடுப்பு
-----------------

இவன் காலத்தில் சோழ மன்னன் வல்லபன் படையெடுத்து வந்து நாகதீபத்தில் இறங்கினான். மகிந்தன் தனது வலிமையான படைகளை அனுப்பி அவனைத் தோற்கடித்தான். இதைத் தொடர்ந்து சோழ மன்னன், மகிந்தனுடன் ஒப்பந்தம் செய்துகொண்டான். இதனால், மகிந்தனின் புகழ் இந்தியா வரை பரவியது.

பணிகள்
------

நான்காம் மகிந்தன் புத்த பிக்குகளைச் சிறப்பாகக் கவனித்துக்கொண்டான். குறிப்பாக "பன்சுகூலிகர்" எனப்படும் கைவிடப்பட்ட ஆடைகளையே அணியும் பிக்குமாருக்கு உணவும் பிற வசதிகளும் அளித்தான். ஒவ்வொரு நாளும் மருத்துவர்களை அனுப்பி உடல்நலம் குன்றிய பிக்குமாருக்கு மருத்துவம் செய்வித்தான். இரண்டு தடவை தனது நிறைக்குச் சமமான பெறுமதியான பொருட்களை விகாரைகளைச் சேர்ந்த பிக்குகளுக்குத் தானமாக வழங்கியுள்ளான். ஏழைகளுக்கும் ஏதிலிகளுக்கும் உணவு வழங்கவும் ஏற்பாடு செய்தான். சோழர் படையெடுப்பின்போது தீமூட்டி எரிக்கப்பட்டதும், தூபாராம, ருவன்வெலிசாய, அபயகிரி, சேதவனாராம ஆகிய நான்கு விகாரைகளுக்குச் சொந்தமானதுமான கட்டிடம் ஒன்றை மீளக் கட்டினான். இதைப் போலவே எரியுண்ட தந்ததாது இல்லம், சங்கணி இல்லம், மகாபாலி தானசாலை ஆகிவையும் மீளவும் கட்டப்பட்டன. புத்த நிறுவனங்களுக்கு ஏராளமான திருப்பணிகளைச் செய்த இம்மன்னன், தனது சிறிய தந்தை மூன்றாம் உதயனால் தொடங்கப்பட்ட "மணி" எனப்படும் அரச மாளிகையையும் கட்டி முடித்தான்.

இறப்பு
------

நான்காம் மகிந்தன் தனது 16 ஆவது ஆட்சியாண்டில் காலமானான். இவனுக்குப் பின்னர் இவனது கலிங்கத்து மனைவிக்குப் பிறந்த 12 வயது மகன் அரசனானான்.

மேற்கோள்கள்
-----------

1. ↑  The Mahavansa, translated in to Eglish by L. G. Wijesinha, Part II, Asian Educational Services, New Delhi, 1996 (First Published 1889), p. 85
2. ↑  The Mahavansa, 1996, p. 85
3. ↑  The Mahavansa, 1996, p. 86, 87

இவற்றையும் பார்க்கவும்
----------------------

* ஆட்சியாளர் பட்டியல், இலங்கை
**குடோபு** அல்லது **போடோ கடபா மொழி** என்பது இந்தியாவின் ஆசுத்ரோ-ஆசிய மொழிக் குடும்பத்தைச் சேர்ந்த தென் முண்டா மொழியாகும், ஒடிசாவின் கோராபுட் மாவட்டம் மற்றும் ஆந்திரப் பிரதேசத்தின் விசாகப்பட்டினம் மாவட்டங்களில் இம்மொழி பேசுபவர்கள் அதிக அளவில் உள்ளனர். இது வேறு வகையில் **கடபா மொழி** என்றும் அறியப்படுகிறது, ஆனால் இது திராவிட கடாபா மொழியிலிருந்து வேறுபட்டது. போடோ கடபா மொழிக்கான பிற பெயர்களில் **கட்பா**, **குடோப்**, **குட்வா**, **கோட்வா**, **கட்வா** மற்றும் **போய் கடபா** ஆகியவை அடங்கும்.

வகைப்பாடு
---------

குடோபு மொழியானது ஆசுத்ரோ-ஆசிய மொழி குடும்பத்தின் முண்டா கிளையின் தெற்கு முண்டா துணைக்குழுவிற்குச் சொந்தமானது. இது போண்டோ மொழியுடன் மிக நெருங்கிய தொடர்புடையது.

பரவல்
-----

குடோபு தெற்கு ஒடிசா மற்றும் வடக்கு ஆந்திரப் பிரதேசத்தின் அருகிலுள்ள மாவட்டங்களில் பேசப்படுகிறது, மேலும் இம்மொழியைப் பேசுபவர்கள் முதன்மையாக தெற்கு ஒடிசாவின் கோராபுட் மாவட்டத்தில் உள்ள லாம்ப்டாபுட் தொகுதியில் குவிந்துள்ளனர். (கிரிஃபித்ஸ் 2008:634). சமீபத்திய நூற்றாண்டுகளில், குடோபு மொழி பேசுபவர்கள் ஆந்திரப் பிரதேசத்தின் சமவெளி மற்றும் ராயகடா மாவட்டத்திற்கு குடிபெயர்ந்துள்ளனர், இதில் மஜிகுடா (கல்யாண்சிங்பூருக்கு அருகில்) நகரம் உட்பட, இவர்கள் திராவிட மொழி பேசும் கொண்டா மக்களுடன் சேர்ந்து வாழ்கின்றனர்.

*எத்னோலாக்* என்ற உலகில் வாழ்ந்து கொண்டிருக்கும் மொழிகளைப் பற்றிய கலைக்களஞ்சியம் ஒன்று இம்மொழி பேசுபவர்கள் வாழ்ந்து வரும் இடங்களாகப் பின்வரும் இடங்களைப் பட்டியலிடுகிறது.

* தெற்கு ஒடிசாவின் கோராபுட் மாவட்டம், லாம்ப்டாபுட் தொகுதியின் 40 கிராமங்கள்
* கொய்ர்புட் தொகுதி, மல்கங்கிரி மாவட்டம், தெற்கு ஒடிசா
* விசாகப்பட்டினம் மாவட்டம், வடக்கு ஆந்திரப் பிரதேசம்

மொழியின் நிலை
-------------

குடோபு மொழியானது அழிந்து வரும் அல்லது அழிந்து வரும் அருகிய நிலையில் இருப்பதாகக் கருதப்படுகிறது, பல நீர்மின் திட்டங்களால் குடோபு மக்களை அவர்களது பாரம்பரிய கிராமங்களில் இருந்து வெளியேற்றி, முதன்மையாக தேசிய மொழி பேசும் கிராமங்களில் சிறுபான்மையினராக வாழ வேண்டிய கட்டாயம் உருவாகியுள்ளது. ஆண்டர்சன் (2008) இம்மொழி பேசுபவர்களின் எண்ணிக்கையை சுமார் 10 முதல் 15,000 வரை என்று மதிப்பிடுகிறார், அதே சமயம் கோராபுட்டில் பணிபுரியும் ஆஷா கிரண் சமூகம் 5,000-இற்கும் குறைவான எண்ணிக்கையை மதிப்பிடுகிறது. 2011 ஆம் ஆண்டு மக்கள்தொகைக் கணக்கெடுப்பில் குடோபு மற்றும் ஒல்லாரி ஆகியவை ஒரே மொழியாகக் கணக்கிடப்ட்டுள்ளது. ஏனெனில், அவை இரண்டும் வெளியாட்களால் கடபா என்று அழைக்கப்படுகின்றன. குடோபு-மொழிக் கல்விக்கான முயற்சி மேற்கொள்ளப்பட்டாலும், அது கடுமையான எதிர்ப்பை எதிர்கொண்டது. பெரும்பாலான பெற்றோர்கள் தங்கள் குழந்தைகள் வெவ்வேறு மொழி பேசும் இயல்புள்ள கிராமங்களில் இருப்பதால் தேசிய மொழியைக் கற்க மட்டுமே விரும்புகிறார்கள்.

மேற்கோள்கள்
-----------

1. ↑  Voß, Judith (2015-01-01). "Person markers in Gutob". *Journal of South Asian Languages and Linguistics* **2** (2). doi:10.1515/jsall-2015-0011. பன்னாட்டுத் தர தொடர் எண்:2196-0771. .
2. ↑  Nordhoff, Sebastian; Hammarström, Harald; Forkel, Robert ஏனையோர். தொகுப்பாசிரியர்கள் (2013). "Bodo Gadaba". *Glottolog 2.2*. Leipzig: Max Planck Institute for Evolutionary Anthropology. .
3. ↑  Ethnologue report on the Bodo Gadaba language
4. ↑  "Literature development in minority language: Case study of Gutob–Gadaba Language Revitalization Project in India" (in .pdf format)
**ஜம்மு காஷ்மீர் பொதுப் பாதுகாப்புச் சட்டம் 1978** (**Jammu & Kashmir Public Safety Act 1978**) முன்னாள் ஜம்மு காஷ்மீர் மாநில முதலமைச்சர் சேக் அப்துல்லா ஆட்சியின் போது ஜம்மு காஷ்மீர் மாநிலப் பாதுகாப்பிற்கும் மற்றும் பொதுமக்கள் நலத்திற்கும் 1978-இல் இயற்றப்பட்ட தடுப்புக் காவல் சட்டமாகும்.  இச்சட்டத்தின் கீழ் ஜம்மு காஷ்மீர் மாநில முன்னாள் முதலமைச்சர்களான பரூக் அப்துல்லா, உமர் அப்துல்லா, மெகபூபா முப்தி மற்றும் பலர் 5 ஆகஸ்டு 2019 முதல் வீட்டுக் காவலில் வைக்கப்பட்டுள்ளனர். 

இச்சட்டம் அரசின் பாதுக்காக்கப்பட்ட பகுதிகள் மற்றும் தடைசெய்யப்பட்ட பகுதிகளில் பொதுமக்கள் மற்றும் வெளிநபர்கள் நுழைவதைத் தடுக்க வகை செய்கிறது. மேலும் பொது அமைதியைப் பாதிக்கும் நடவடிக்கைகளை தூண்டுவதை மேற்கொள்ளும் தனிநபர்கள் மற்றும் அமைப்புகளைத் தடைசெய்ய வகை செய்யப்பட்டுள்ளது. இச்சட்டத்தின் பிரிவு 8-இன் கீழ் சட்டம் ஒழுங்கைப் பராமரிக்க, அரசு மற்றும் பொதுமக்கள் நலன் கருதி ஒரு தனிநபரை எவ்வித விசாரணையின்றியும், முதல் தகவல் அறிக்கை பதிவு செய்யப்படாமலும் ஒராண்டு முதல் ஈராண்டு வரை தடுப்புக் காவலில் வைக்க மாவட்ட நீதிபதி / மாவட்ட காவல்துறை அதிகாரிக்கு அதிகாரம் வழங்கப்பட்டுள்ளது. தடுப்புக் காவலில் வைக்கப்பட்ட நபர் குறித்து ஜம்மு காஷ்மீர் உயர்நீதிமன்றத்தின் ஆலோசனைக் குழுவிற்கு நான்கு வாரங்களுக்குள் தகவல் தெரிவிக்க வேண்டும். தடுப்புக் காவலில் வைக்கப்பட்டவருக்கு தனது தரப்பை எடுத்துக் கூற வழக்கறிஞரை வைத்துக் கொள்ள அனுமதியில்லை. இருப்பினும் உயர் நீதிமன்றத்தில் ஆட்கொணர்வு மனு சமர்ப்பித்து தடுப்புக் காவலில் உள்ளவரை வெளிக்கொணர முடியும். மேலும் உயர் நீதிமன்றம் உரிய காரணங்கள் இன்றி ஒருவர் தடுப்புக் காவலில் வைக்கப்பட்டுள்ளார் என நினைத்தால், தடுப்புக் காவலில் வைக்கப்பட்டவரை விடுவிக்க ஆணையிடலாம்.

மேற்கோள்கள்
-----------

1. ↑  What Is Jammu & Kashmir Public Safety Act?
2. ↑  ஜம்மு-காஷ்மீர்: பொது பாதுகாப்புச் சட்டத்தின் கீழ் ஃபரூக் அப்துல்லா கைது
3. ↑  காஷ்மீர்: "எங்கே ஃபரூக் அப்துல்லா?"- வைகோ மனுவுக்கு பதிலளிக்க மத்திய அரசுக்கு உச்ச நீதிமன்றம் உத்தரவு
4. ↑  What is Public Safety Act of Jammu and Kashmir and what are its provisions?
5. ↑  What is Jammu and Kashmir’s Public Safety Act?

வெளி இணைப்புகள்
---------------

* Jammu and Kashmir Public Safety Act 1978 பரணிடப்பட்டது 2020-09-25 at the வந்தவழி இயந்திரம்
**சுதேசமித்திரன்** (*Swadesamitran*) தென்னிந்திய மொழிகளில் வெளியான முதல் நாளிதழ் ஆகும். 1891-ஆம் ஆண்டு இதழாளர் ஜி. சுப்பிரமணிய அய்யரால் தொடங்கப்பட்டது. மதராசு மாகாணம் என அழைக்கப்பட்ட அக்காலத்தில் அங்கு அதிக விற்பனையைக் கொண்ட தமிழ் நாளிதழாகத் திகழ்ந்தது. தவிர கீழ் மற்றும் மேல் பர்மா (மியான்மர்), இலங்கை, பினாங்கு, சிங்கப்பூர், மலாய் மாநில கூட்டாட்சி, சுமாத்திரா, போர்னியோ, கொச்சின் இராச்சியம், சீனா மற்றும் தென் மற்றும் கிழக்கு ஆப்பிரிக்கா என விற்பனை விரிந்திருந்தது.

மகாகவி பாரதியார் தனது 22-ஆம் வயதில் 1904-ஆம் ஆண்டில் உதவி ஆசிரியராகப் பணிபுரிந்துள்ளார். ஆனால் அரசுடன் இணங்கியிருக்க விரும்பிய சுப்பிரமணிய அய்யருடன் எழுந்த வேறுபாட்டால் 1906-இல் விலகினார். பாரதி விலகிய பின்னர்ப் பஞ்சாபில் நிகழ்ந்த சம்பவங்களை அடுத்து அய்யர் அரசின் அநீதிகளை எதிர்த்த கட்டுரைகளை வெளியிட்டார். இதனால் நாட்டுப்பிரிவினை சட்டத்தின் கீழ் சிறையில் அடைக்கப்பட்டார். 1915-இல் த இந்து அதிபர் கஸ்தூரிரங்கனின் உறவினர் இரங்கசாமி அய்யங்காரிடம் மேலாண்மையை ஒப்படைத்தார். அவரின் தலைமையில் நாளிதழ் புதுப்பொலிவு பெற்றது. சி. ஆர். சீனிவாசனை வணிக மேலாளராகவும் பாரதியாரை 1920-இல் மீண்டும் கொணர்ந்து ஆசிரியராகவும் அரசியல் தளத்தில் ஒரு சிறப்பு இலக்கிய நாளிதழாக மாற்றினார்.

1962-இல் சீனிவாசனின் மறைவிற்குப் பிறகு இந்த நாளிதழும் புது தலைமுறை நாளிதழ்களான தினத்தந்தி போன்றவற்றுடன் போட்டியிட முடியாது 1970களில் மூடப்பட்டது.

இருபதாம் நூற்றாண்டின் தமிழ் இலக்கிய வளர்ச்சியில் சுதேசமித்திரனின் பங்கு சிறப்பானது. அனுபவமிக்க க. நா. சுப்பிரமணியம், மு.வரதராசனார் மற்றும் எஸ். டி. எஸ். யோகி என்று பலரின் ஆக்கங்களை ஏந்தி வந்திருக்கிறது. கதை, கட்டுரை, கவிதைகளை வெளியிடுவதற்காக வார இதழ் ஒன்றை 1929-இல் ஆரம்பித்தது. இன்று வரை மிகச் சிறந்த நாவலாக அனைவராலும் அங்கீகரிக்கப்பட்ட தி. ஜானகிராமன் எழுதிய *மோகமுள்* சுதேசமித்திரன் வார இதழில் தான் தொடராக வெளிவந்தது. மு. கருணாநிதி எழுதிய *பரப்பிரம்மம்*, க.நா.சு. எழுதிய *படித்திருக்கிறீர்களா* போன்ற மிகச் சிறந்த கட்டுரைத் தொடர்கள் இந்த இதழில் தான் வெளிவந்தன. சுப்பிரமணிய பாரதியார், அறிஞர் வ.ரா, சுத்தானந்த பாரதியார், முனைவர் மு.வ. ஆகியோர்களின் கட்டுரைகள் குறிப்பிடத்தக்கவை.

மேற்கோள்கள்
-----------

1. ↑  "தமிழ் தாளியலின் ஆரம்பங்கள்". 2003-10-24 அன்று மூலம் பரணிடப்பட்டது. 2009-07-18 அன்று பார்க்கப்பட்டது.

வெளியிணைப்புகள்
---------------

* சுதேசமித்திரன் இதழ் தொகுப்பு - வல்லிகண்ணன் - புத்தக பார்வை
[*தொடர்பிழந்த இணைப்பு*]
* போத்திரெட்டி *பாரதியார் சுதேசமித்திரன் கட்டுரைகள் மீளாய்வு*, New Century Book House (Chennai) 2006 ISBN 8123410697
* பாரதி விலகியது ஏன் ?
**சுதேஷ்னா சின்ஹா** மொஹாலியிலுள்ள இந்திய அறிவியல் கல்வி மற்றும் ஆராய்ச்சி நிறுவனத்தில் பேராசிரியராக பணிபுரிகிறார். இவர் சென்னையிலுள்ள கணித அறிவியல் நிறுவனத்தில் பத்தாண்டுகளுக்கு மேல் பணிபுரிந்தார். இவர்இயற்பியல் துறையில் பணிபுரிகிறார். இவரது சாவோஸ் கணக்கிடுதல் சார்ந்த வன்பொருளை அமெரிக்காவைச் சார்ந்த சாவோலாஜிக்ஸ் என்னும் வணிக நிறுவனம் வர்த்தகத்திற்காக மேம்படுத்தியது.

சுயசரிதை
--------

சுதேஷ்னா மொஹாலி இந்திய அறிவியல் கல்வி மற்றும் ஆராய்ச்சி நிறுவனத்தில் (ஐஐளுநுசு) கணித பேராசழரழயராக பணிபுரியும் கபில் ஹரி பரன்சாப் என்பவரை திருமணம் செய்தார். இவர்களுக்கு ஒரு மகள் உள்ளார்..

கல்வி
-----

சுதேஷ்னா 1965-ல் கான்பூரிலுள்ள இந்திய தொழில்நுட்பவியல் நிறுவனத்திலிருந்து வேதியலில் முதுகலை பட்டம் பெற்றார். (ஐந்து வருட ஒருங்கிணைந்த திட்டம்). இவர் 1990-ல் மும்பையிலுள்ள டாடா ஆதார ஆராய்ச்சி நிறுவனத்தில் தனது முனைவர் பட்டம் பெற்றார். 
தொழில் மற்றும் வெளியீடுகள்

தொழில் மற்றும் வெளியீடுகள்
--------------------------

சுதேஷ்னா தற்போது மொஹாலி இந்திய அறிவியல் கல்வி மற்றும் ஆராய்ச்சி நிறுவனத்தில் (ஐஐளுநுசு) நேரியல் இல்லா இயற்பியல் துறையில் பேராசிரியராக பணிபுரிகிறார்.

விருதுகள்
---------

சுதேஷ்னாவிற்கு தனது வேலைக்காக கிடைத்த சில பட்டங்கள் கீழே கொடுக்கப்பட்டுள்ளது.   

* J.C. Bose National Fellowship (2015)
* Elected Fellow of the Indian National Science Academy, New Delhi in 2014
* Elected Fellow of the Indian Academy of Sciences, Bangalore in 2010
* Awarded the B.M. Birla Prize for Physics in 1998 : The B M Birla prizes are awarded to Indian scientists, below the age of 40 years, who have made outstanding original contributions in their fields
* Associate Member of the International Centre for Theoretical Physics, Trieste, Italy during 1995-2000
* General Proficiency Prize from the Indian Institute of Technology, Kanpur ( 1985 ): Awarded to the ``Best Outgoing Student in the master's degree (five years integrated programme in Chemistry) for the year
* National Talent Search Scholarship during 1978-1985
குடைகள்
**குடை** (*Umbrella* அல்லது *parasol*) என்பது மழை, அல்லது வெயிலிலிருந்து பாதுகாக்கும் ஒரு கருவியாகும். ஒரு கம்பிக் கட்டின் மேல் அமைந்த விரிப்பும் ஒரு பிடியும் கொண்டதாக இது அமைந்திருக்கும்.

ஒரு தனி மனிதனை மழை மற்றும் வெயில் போன்றவற்றில் இருந்து பாதுகாக்கக்கூடிய கையடக்கக் கருவி குடைகளே ஆகும். அனைவரும், தனிப்பட்ட முறையிலேயே குடைகளைப் பயன்படுத்தலாம்.

தற்காலத்தில், பருமனில் பெரிய குடைகள் பொதுவாக உள்-முற்ற மேசைகளுடனும் வெளிப்புறத் தளபாடங்களுடனும் அல்லது சூரிய ஒளி மிக்க கடற்கரைகளில் அமைக்கப்பட்டுள்ள ஆசனங்களுடனும் பொருத்தப்பட்டுப் பயன்படுத்தப்படுகின்றன. சுருக்க அல்லது மடிக்கக்கூடிய குடைகள் முதன் முதலில் சீனாவிலேயே பயன்படுத்தப்பட்டிருக்கலாம் என நம்பப்படுகின்றது. அத்துடன் அவ்வகை சீனக்குடைகள், இன்றைய குடைகள் போலவே நெகிழும் நெம்புகோல்|நெம்பு]]களைக் கொண்டிருந்தன.

காலநிலை பாதுகாப்பு அல்லது பயன்கள்
---------------------------------

### வானிலை அறிவித்தல்

குடையானது வானிலை அறிவித்தலில் பயன்படுகின்றது; அதாவது மழையைக் குறித்துக்காட்டும் சின்னமாகப் பயன்படுத்தப்படுகின்றது.

### புகைப்படம் எடுத்தல்

உட்பக்கம் பிரதிபலிக்கக் கூடிய குடைகள் சில புகைப்படக்காரர்களால் செயற்கை ஒளியைப் பரப்பக்கூடிய பரவல் சாதனமாகப் பயன்படுத்தப்படுகின்றது.

வெளி இணைப்புகள்
---------------

கண்டுபிடிப்புகளின் கதை: குடை குடையாம் காரணமாம்

மேற்கோள்கள்
-----------

1. ↑  Chey, Ong Siew (2005). *China condensed: 5000 years of history & culture* (1st ). Singapore: Times Editions Marshall Cavendish. பக். 170. பன்னாட்டுத் தரப்புத்தக எண்:978-981-261-067-6.
2. ↑  Weiss, Julian (2001). *Tigers' roar: Asia's recovery and its impact*. Armonk, New York: Sharpe. பக். 76. பன்னாட்டுத் தரப்புத்தக எண்:978-0-7656-0784-3.
3. ↑  Ronan, Colin A. (1994). *The shorter Science and civilisation in China: 4*. Cambridge: Cambridge University Press. பக். 42. பன்னாட்டுத் தரப்புத்தக எண்:978-0-521-32995-8.
**மைக்கேல்** (*Mycale*, *Mykale* அல்லது *Mykali*, பண்டைக் கிரேக்கம்: Μυκάλη , *Mykálē* ), நவீன துருக்கியில் **Samsun Dağı** மற்றும் **Dilek Dağı** ( Dilek Peninsula ) என்று அழைக்கப்படுவது துருக்கியின் நடு அனத்தோலியாவின் மேற்கு கடற்கரையில் உள்ள ஒரு மலையாகும், இது மேயண்டர் ஆற்றின் முகத்துவாரத்துக்கு வடக்கே கிரேக்க தீவான சமோசிலிருந்து 1.6 கிமீ அகலமுள்ள மைக்கேல் ஜலசந்தியால் பிரிக்கப்பட்டுள்ளது. இந்த மலை கடலடி மலைத்தொடரின் வடிவத்தைக் கொண்டுள்ளது. இது பண்டைய காலத்தில் டிரோகிலியம் பிரோமண்டரி ( பண்டைய கிரேக்கம் Τρωγίλιον அல்லது Τρωγύλιον) என அறியப்பட்டது. இதன் வடக்கு கரையில் மணல் முதல் கூழாங்கற்கள் வரை கொண்ட பல வகையான கடற்கரைகள் உள்ளன. தெற்குப் பகுதி முக்கியமாக செங்குத்துச் சரிவாகும்.

செவ்வியல் கிரேக்கத்தின் புவிசார் அரசியல் ரீதியாக இது ஐயோனியாவின் ஒரு பகுதியாக இருந்தது. இப்பகுதியில் துறைமுக வசதிகளுடன் உள்ளதாக குறிப்பிடப்பட்ட இரண்டு ஐயோனியன் நகரங்களின் இடிபாடுகள் எஞ்சியுள்ளன. ஆனால் இன்று அவை கடற்கரையில் இருந்து பல மைல்கள் தள்ளி உள்நாட்டில் காணப்படுகின்றன. அதற்கும் கடல்பகுதிக்கும் இடையில் ஒரு வளமான வேளாண் சமவெளி மற்றும் வடிநில புல்தரைக்காடுகள் உள்ளன. ஆற்றில் இருந்து வண்டல் படிவத்தால் இவை உருவாயின. இது தொடர்ந்து புவியியல் மாற்றத்தை உருவாக்குகிறது.

1966 ஆம் ஆண்டு முழு மலைமுகடு தேசிய பூங்காவாக அறிவிக்கப்பட்டது; *Dilek Yarimadisi Milli Parki* ("Dilek Peninsula National Park") இது 109.85 சதுர கிலோமீட்டர்கள் (27,145 ஏக்கர்கள்) கொண்டதாக உள்ளது. இது பொதுமக்களால் ஓரளவு அணுகக்கூடியது. மீதியுள்ள பகுதி இராணுவத்துக்கு ஒதுக்கப்பட்டுள்ளது. தேசியப் பூங்காவாக ஆக்கப்பட்டது பழைய சூழலியல் திரும்புவதற்கு ஊக்கமளிப்பதாக உள்ளது. இது 60% மாக்விஸ் புதர் நிலமாகும். இப்பகுதியில் அதிகமாக இருந்த உயிரினங்களுக்கு இது புகலிடமாக உள்ளது.

குறிப்புகள்
-----------
**குடுலு நீர்வீழ்ச்சி** **(குட்லு தீர்த்தம்)** (*Kudlu falls*) என்பது கர்நாடகாவின் மேற்குத் தொடர்ச்சி மலையில் உள்ள உடுப்பி மாவட்டத்தில் அமைந்துள்ளது. இது உடுப்பியிலிருந்து 42 கி.மீ. தொலைவிலும், மடிக்கேரியிலிருந்து 208 கி.மீ. தொலைவிலும், பெங்களூரிலிருந்து 268 கி,மீ. தொலைவிலும், மைசூரிலிருந்து 122 கி.மீ. தொலைவிலும் அமைந்துள்ளது.

அணுகல்
------

உடுப்பியிலிருந்து பயணம் செய்கிறீர்கள் என்றால், உடுப்பியிலிருந்து ஹெப்ரிக்கு தனியார் மற்றும் அரசு பேருந்தான கே.எஸ்.ஆர்.டி.சி. பேருந்துகள் மூலம் ஹெப்ரி சென்று, பின்னர் அங்கிருந்து நீர்வீழ்ச்சியை அடைய வாடகை வாகனம் மூலம் செல்லலாம். சொந்த வாகனம் இருந்தால், நீர்வீழ்ச்சியை அடைவது எளிது. சொந்த வாகனத்தில் செல்பவர்கள் உடுப்பியிலிருந்து ஹெப்ரி சென்று அகும்பே வழியில், ஹெப்ரி பேருந்து நிறுத்தத்திலிருந்து 6 கி.மீ தூரத்தில் உள்ள நெல்லிகட்டே சிலுவை செல்ல வேண்டும். நெல்லிகட்டே சிலுவையிலிருந்து, நீர்வீழ்ச்சியை அடைய 15 கி.மீ தூரம் பயணிக்க வேண்டும். குட்லு அருவியின் நுழைவாயில் வரை பயணிக்கலாம். வாகன நிறுத்துமிடத்திலிருந்து சுமார் 3-4 கி.மீ தூரத்திற்கு மலையேற்றமாக நுழைவுக் கட்டணம் 50 ரூபாய் செலுத்திப் பயணிக்கலாம். பாதுகாப்பு காரணங்களுக்காகப் பலத்த மழையின் போது நீர்வீழ்ச்சிக்கான நுழைவு மூடப்படும். இதனை, நீர்வீழ்ச்சியை அடைவதற்கு முன்னர் உள்ளூர் மக்களுடன் முதலில் கேட்டுத் தெரிந்து கொள்ளவும். பொதுவாக நெல்லிகட் சிலுவையில் அறிவிப்புப் பலகை மூலம் அறிவிப்பார்கள்.

மேற்கோள்கள்
-----------

1. ↑  Prabhu, Ganesh; Prabhu, Ganesh (2011-07-12). "Enchanting Kudlu Tirtha" (in en-IN). *The Hindu*. பன்னாட்டுத் தர தொடர் எண்:0971-751X. .
2. ↑  "Kudlu falls: Difficult to reach but it is worth it" (in en). *Deccan Herald*. 2010-11-27. .
Historic site in மாசுகோ, உருசியாவார்ப்புரு:SHORTDESC:Historic site in மாசுகோ, உருசியா
**கிரெம்லின்** (Kremlin) (Moscow Kremlin; உருசியம்: Московский Кремль, ஒ.பெ Moskovskiy Kreml', பஒஅ: [ˈmɐˈskofskʲɪj krʲemlʲ]) என்ற உருசிய சொல் கோட்டை அல்லது கொத்தளத்தைக் குறிப்பதாகும். உருசியாவின் நாடாளுமன்றம் அமைந்துள்ள **மாஸ்கோ கிரெம்லின்** பல நேரங்களில் கிரெம்லின் எனவே குறிப்பிடப்படுகிறது. இது மாஸ்கோ நகரின் மையப்பகுதியில் அமைந்துள்ள வரலாற்று சிறப்பு வாய்ந்த பலப்படுத்தப்பட்ட கோட்டையாகும்.தெற்கே மாஸ்க்வா ஆறும் கிழக்கே புனித பாசில் தேவாலயமும் செஞ்சதுக்கமும் மேற்கே அலெக்சாண்டர் பூங்காவும் எதிர்நோக்கியுள்ளது.உருசியாவின் நன்கு அறியப்பட்ட கிரெம்லின்களில் ஒன்றான இதனுள் நான்கு அரண்மனைகளும் நான்கு தேவாலயங்களும் உள்ளன. கிரெம்லின் சுவர்கள் சூழ்ந்துள்ள இக்கோட்டையில் உள்ள கோபுரங்கள் கிரெம்லின் கோபுரங்கள் என அழைக்கப்படுகின்றன.இந்த கோட்டையில் உருசியாவின் அதிபர் மாளிகை அமைந்துள்ளது.

எவ்வாறு வெள்ளைமாளிகை என்பது அமெரிக்க அரசினை குறிப்பிட பயன்படுத்தப்படுகிறதோ அவ்வாறே கிரெம்லின் என்னும் சொல் சோவியத் ஒன்றியத்தின் அரசியலைக் குறிக்கும் சொல்லாக (1922–1991) விளங்கியது.

மாஸ்கோ கிரெம்ளினின் ஒட்டுமொத்த வான்வழிமாசுக்கோ கிரெம்லின். தென்மேற்கில் இருந்து பறவைப் பார்வை

லெனின் உடல்பாதுகாப்பகம்
-----------------------

இக்கோட்டையினுள்ளே தான் உருசியப் புரட்சிக்குத் தலைமையேற்ற விளாடிமிர் லெனின் உடல் பாதுகாக்கப் படுகிறது.இங்கு பாதுகாக்கப் பட்டு வந்த அடுத்த தலைவர் ஜோசப் ஸ்டாலின்உடல் நவம்பர் 1, 1961 அன்று வெளியே எடுக்கப்பட்டு அப்போதைய அதிபர் நிகிடா குருச்சேவ் ஆணைப்படி கிரெம்லின் சுவர்களுக்கு வெளியே எளிய கல்லறை ஒன்றில் புதைக்கப்பட்டது.

உசாத்துணைகள்
------------

### புத்தகங்கள்

* Ivanov, Vladimir N. (1971) (in ru). *Московский Кремль*. Moscow.
* Catherine Merridale (2013). *Red Fortress: History and Illusion in the Kremlin*. New York: Henry Holt. பக். 505. பன்னாட்டுத் தரப்புத்தக எண்:9780805086805. .
* Nenakormova, Irina S. (1987) (in ru). *Государственные музеи Московского Кремля*. Moscow: Iskusstvo.

### அடிக்குறிப்புகள்

1. ↑  "ஸ்டாலின் உடல் வெளியே எடுக்கப்பட்டது". 2009-04-15 அன்று மூலம் பரணிடப்பட்டது. 2009-12-08 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***கிரெம்லின்***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிப்பயணத்தில் ***the Moscow Kremlin*** என்ற இடத்திற்கான a listing உள்ளது. |

* tour-planet.com – Sights of the Moscow Kremlin
* Kremlin.ru - Map of the Kremlin
* Travel2moscow.com – Official Moscow Guide
* கிரெம்லின் வரலாறு பரணிடப்பட்டது 2009-08-28 at the வந்தவழி இயந்திரம்
* மாஸ்கோ கிரெம்லின் அருங்காட்சியகங்கள்
* கிரெம்லின் திறப்பு பரணிடப்பட்டது 2010-05-16 at the வந்தவழி இயந்திரம்
* Rare access inside the Kremlin, video news report from *BBC News Online*, 17 January 2013
* Cynthia Marsh. "Kremlin". *Words of the World*. Brady Haran (University of Nottingham).
**கென்சோ தாங்கே** (Kenzō Tange) ஒரு சப்பானியக் கட்டிடக்கலைஞரும், 1987 ஆம் ஆண்டில் கட்டிடக்கலைக்கான பிரிட்ஸ்கர் பரிசு பெற்றவரும் ஆவார். இவர் 20 ஆம் நூற்றாண்டின் மிக முக்கியமான கட்டிடக் கலைஞர்களுள் ஒருவர். மரபுவழியான சப்பானியப் பாணிகளுடன் நவீனத்துவத்தையும் கலந்து வடிவமைக்கும் இவர் உலகின் எல்லாக் கண்டங்களிலும் முக்கியமான கட்டிடங்களை வடிவமைத்து உள்ளார். இவர் "மெட்டாபோலிச" இயக்கத்தின் செல்வாக்குள்ள ஆதரவாளரும் ஆவார். 1859 ஆம் ஆண்டை அண்டி அல்லது 1960களின் தொடக்கத்தில், பின்னர் தான் "அமைப்பியம்" என்று அழைத்த விடயம் பற்றிச் சிந்தித்ததாகத் தெரிவித்தார். "அமைப்பியம்" என்பது "டச் அமைப்பியம்" என அறியப்பட்ட ஒரு கட்டிடக்கலை இயக்கம்.

இளம் வயதிலேயே சுவிசுக் கட்டிடக்கலைஞரான லே கொபூசியேயின் செல்வாக்குக்கு உட்பட்ட தாங்கே, 1949 இல், இரோசிமா அமைதி நினைவுப் பூங்காவின் வடிவமைப்புக்கான போட்டியில் வெற்றிபெற்றதன் மூலம் பன்னாட்டு அங்கீகாரத்தைப் பெற்றார். 1950களில் இவர் சி.ஐ.ஏ.எம் (CIAM - Congres Internationaux d'Architecture Moderne) இல் உறுப்பினராக இருந்தார். ஆனாலும் இவர் அதன் இளைஞர் குழுவான "குழு 10" இல் அவர் இணையவில்லை.

நகரவியம் தொடர்பான அவரது பல்கலைக் கழகக் கல்வியினால், இரண்டாம் உலகப் போருக்குப் பின்னரான மீள்கட்டுமானத் திட்டங்களைக் கையாளுவதற்கான சாதக நிலையை அவர் பெற்றார். டோக்கியோ, இசுக்கோப்சே ஆகிய நகரங்களின் மீள்கட்டுமானத்துக்கான இவரது ஆலோசனைகளும் ஆராயப்பட்டன. தாங்கேயின் வேலைகள், உலகம் முழுவதிலும் உள்ள ஒரு தலைமுறைக் கட்டிடக்கலைஞர்கள் மீது செல்வாக்குச் செலுத்தியது.

தொடக்க காலம்
------------

1913 ஆம் ஆண்டு செப்டெம்பர் 4 ஆம் தேதி சப்பானில் உள்ள ஒசாக்காவில் பிறந்த தாங்கே, தனது இளமைக் காலத்தை ஹன்கோ, சாங்காய் ஆகிய சீன நகரங்களில் கழித்தார். அவருடைய உறவினர் ஒருவரின் இறப்பைத் தொடர்ந்து அவரது குடும்பம் சப்பானுக்குத் திரும்பியது. பசும் புற்றரைகளையும், செங்கற்களையும் கொண்ட அவர்களது சாங்காய் வசிப்பிடத்துக்கு முரண்பாடான வகையில், தாங்கே குடும்பத்தினர், சப்பானின் சிக்கோக்குத் தீவில் உள்ள இமாபாரி என்னும் இடத்தில் அமைந்திருந்த புல்லால் வேய்ந்த கூரையுடன் கூடிய பண்ணை வீடொன்றில் வாழத் தொடங்கினர்.

இடைத்தரக் கல்வியை முடித்துக்கொண்ட தாங்கே, 1930 இல் உயர்நிலைப் பள்ளியில் சேர்வதற்காக இரோசிமாவுக்குச் சென்றார். இங்கே தான் முதலில் அவர் சுவிசு நவீனத்திவக் கட்டிடக்கலைஞர் லீ கொபூசியேயின் வேலைகளைப் பற்றி அறிந்தார். வெளிநாட்டுக் கலை ஆய்விதழ் ஒன்றில் சோவியத் மாளிகையின் வரைபடங்களைப் பார்த்த தாங்கே, ஒரு கட்டிடக் கலைஞர் ஆவதற்குத் தீர்மானித்தார். உயர்நிலைப் பள்ளியில் சித்தி பெற்றிருந்தாலும், கணிதத்திலும், இயற்பியலிலும் அவரது பெறுபேறுகள் போதியதாக இல்லாததால், மதிக்கப்பட்ட பல்கலைக் கழகங்களில் சேர்வதற்கு நுழைவுத் தேர்வு எழுதவேண்டியிருந்தது. இரண்டு வருடங்கள் இதற்கான முயற்சிகளை அவர் மேற்கொண்டிருந்தார். அதேவேளை, மேற்கத்திய மெய்யியல் குறித்தும் அவர் விரிவாக வாசித்தார். சப்பானிய அரசாங்கம் இராணுவ சேவையில் சேர இளைஞர்களைக் கட்டயப் படுத்தியபோது அதில் இருந்து தப்புவதற்காக நிகோன் பல்கலைக்கழகத்தில் திரைப்படத் துறையில் சேர்ந்தார். ஆனாலும் அவர் விரிவுரைகளுக்கு ஒழுங்காகச் சென்றதில்லை.

1935 ஆம் ஆண்டு அவர் விரும்பியபடியே டோக்கியோ பல்கலைக்கழகத்தின் கட்டிடக்கலைத் துறையில் சேர்ந்து கற்கத் தொடங்கினார். தாங்கே, அங்கே இடெட்டோ கிசிடா, சோசோ உச்சிடா ஆகியோரிடம் கட்டிடக்கலைக் கல்வியைக் கற்றார்.

மேற்கோள்கள்
-----------

1. 1 2 3  Stewart (1987), p. 170
**ஜோர்ஹாட்** (Jorhat) (pron: ˈʤɔ:(r)ˌhɑ:t)// (About this soundகேட்க)இந்தியாவின் அசாம் மாநிலத்தின் பண்பாட்டுத் தலைமையிட என கருதப்படுகிறது. மேலும் ஜோர்ஹாட் மாவட்டத்தின் நிர்வாகத் தலைமையிட நகரம் ஆகும்.

புவியியல்
---------

ஜோர்ஹாட் நகரம் 26°45′N 94°13′E﻿ / ﻿26.75°N 94.22°E﻿ / 26.75; 94.22 மேல் அசாம் பகுதியில் 116 மீட்டர் உயரத்தில் அமைந்துள்ளது. இம்மாவட்டத்தின் வடக்கில் பிரம்மபுத்திரா ஆறு பாய்கிறது. 

9 கிமீ பரப்பளவு கொண்ட ஜோர்ஹாட் நகராட்சி மன்றம் 31 உறுப்பினர்களைக் கொண்டது. >

மக்கள் தொகையியல்
----------------

2011ம் ஆண்டின் மக்கள் தொகை கணக்கெடுப்பின் படி ஜோர்ஹாட் நகரத்தின் மொத்த மக்கள் தொகை 1,53,889 ஆகும். அதில் ஆண்கள் 79,574; பெண்கள் 74315 ஆக உள்ளனர். மக்கள் தொகையில் எழுத்தறிவு பெற்றவர்கள் 125,144 (89.42%) ஆக உள்ளனர். பாலினவிகிதம் ஆயிரம் ஆண்களுகு 934 வீதம் உள்ளனர்.

வரலாறு
------

அசாமிய மொழியில் ஜோர்ஹாட் என்பதற்கு இரட்டை சந்தைகள் என்று பொருள். போக்தோய் ஆற்றின் இரு கரையிலும் இருந்த *மச்சார்ஹாட்* மற்றும் *சௌக்கிஹாட்* எனும் இரண்டு சந்தைகளால் இந்நகரத்திற்கு *ஜோர்ஹாட்* எனும் பெயராயிற்று. 
கிபி 18ம் நூற்றாண்டில் ஜோர்ஹாட் நகரம் அகோம் பேரரசின் இறுதித் தலைநகராக விளங்கியது.
1826ல் நடைபெற்ற முதல் முதல் ஆங்கிலேய - பர்மியப் போரில், பர்மாவை வீழ்த்திய பிரித்தானிய இந்தியாப் படைகள், ஜோர்ஹாட் நகரம் உள்ளிட்ட தற்கால அசாம், மணிப்பூர் மற்றும் அரக்கான் மலைகளைப் பகுதிகளை பிரித்தானிய இந்தியாவுடன் இணைத்துக் கொண்டது. 1885ல் ஜோர்ஹாட் நகரத்தில் குற்றகலப் பாதை அமைக்கப்பட்டு தொடருந்துகள் ஓடியது.

ஜோர்ஹாட் நகரத்தின் மாலை நேர அகலப்பரப்புக் காட்சி

போக்குவரத்து
------------

### வானூர்தி நிலையம்

ஜோர்ஹாட் வானூர்தி நிலையம், ஜோர்ஹாட் நகரத்திலிருந்து 9 கிமீ தொலைவில் உள்ளது. இங்கிருந்து கொல்கத்தா மற்றும் குவகாத்தி, திஸ்பூர் ஆகிய நகரங்களுக்கு விமான சேவைகள் உள்ளது. 

### தொடருந்து நிலையம்

ஜோர்ஹாட் தொடருந்து நிலையம் குவகாத்தி, திப்ருகார், திமாப்பூர், மரியானி நகரங்களை இருப்புப் பாதை மூலம் இணைக்கிறது. 

ஜோர்ஹாட் பொறியியல் கல்லூரி

படக்காட்சியகம்
--------------

* நினைவுச் சின்னம்நினைவுச் சின்னம்
* காந்தி பூங்காகாந்தி பூங்கா
* முகலாயப் படைகளை வென்ற அகோம் பேரரசின் படைத்தலைவர் லசித் பர்புகனின் நினைவிடம்முகலாயப் படைகளை வென்ற அகோம் பேரரசின் படைத்தலைவர் லசித் பர்புகனின் நினைவிடம்
* சௌக் பஜார்சௌக் பஜார்

மேற்கோள்கள்
-----------

1. 1 2  "Jorhat Municipal Board, Functions of Jorhat Municipality".
2. ↑  "காப்பகப்படுத்தப்பட்ட நகல்". 2017-11-22 அன்று மூலம் பரணிடப்பட்டது. 2017-10-26 அன்று பார்க்கப்பட்டது.
3. ↑
4. ↑  "Jorhat Municipal Board (JMB)". *jorhatmunicipalboard.org*. 2017-11-22 அன்று மூலம் பரணிடப்பட்டது. 2017-10-26 அன்று பார்க்கப்பட்டது.
5. ↑  "redirect to /world/IN/03/Jorhat.html". *fallingrain.com*.
6. ↑
7. ↑  [ jorhat-Town Railway Station}

வெளி இணைப்புகள்
---------------

|  |  |
| --- | --- |
| Search Wiktionary | விக்சனரியில் ***ஜோர்ஹாட்*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***ஜோர்ஹாட்***   
என்பதின் ஊடகங்கள் உள்ளன. 

* விக்கிச்செலவில் செலவு வழிகாட்டி: Jorhat
* Jorhat NIC
* Tourism Scope, Assam பரணிடப்பட்டது 2018-01-24 at the வந்தவழி இயந்திரம்
* Yellow pages of Jorhat பரணிடப்பட்டது 2017-04-24 at the வந்தவழி இயந்திரம்
* Shree Digamber Jain Samaj Jorhat
* Jorhat Jorhat city
* Jorhat census 2011
* Job In Jorhat
[*தொடர்பிழந்த இணைப்பு*]
கேரி மில்லர் 2008ஆம் ஆண்டுக்கான கெநூத் பரிசை வோல்கர் இசுட்ராசென்னுக்கு வழங்குதல்
**டொனால்ட் ஈ. கெநூத் பரிசு** (Donald E. Knuth Prize) அப்பெயர் கொண்டவர் நினைவாக கணினி அறிவியலின் ஆதாரங்களில் சிறப்புமிகு பங்களித்தவர்களுக்கு வழங்கப்படும் பரிசு ஆகும்.

வரலாறு
------

$5000 பெறுமானமுள்ள இந்தப் பரிசு 1996ஆம் ஆண்டு முதல் ஒன்றரை ஆண்டுகளுக்கு ஒருமுறை வழங்கப்பட்டு வருகிறது. இந்தப் பரிசினை கணினிப் பொறிமை சங்கத்தின் *சிகாக்ட்* (SIGACT) எனப்படும் *படிமுறைத்தீர்வுகளும் கணியியலும் சிறப்பு ஆர்வலர் குழு*வும் மின்னியல் மற்றும் இலத்திரனியல் பொறியாளர் சங்க கணினி சமூகத்தின் (IEEE Computer Society) கணினியியலில் கணித அடிப்படைகளுக்கான தொழில்நுட்பக் குழுவும் இணைந்து வழங்குகின்றன. அடிப்படை கணினி அறிவியலில் முதன்மையான கருத்தரங்குகளான கணினிப் பொறிமை சங்கம் நடத்தும் அடிப்படை கணினியல் பயிலரங்கிலும் ஐஈஈஈ நடத்தும் கணினி அறிவியல் ஆதாரங்கள் பயிலரங்கிலும் மாற்றி மாற்றி வழங்கப்படுகின்றன.

வாகையாளர்கள்
------------

* 1996 - ஆன்ட்ரூ யோவ்
* 1997 - லெசுலி வாலியன்ட்
* 1999 - லாசுலோ லோவாசு
* 2000 - ஜெஃப்ரே டி. உல்மான்
* 2002 - கிறிஸ்டோசு பாபடிமிட்ரியோ
* 2003 - மிக்லோசு அஜ்டாய்
* 2005 - மிகாலிசு யன்னகாகிசு
* 2007 - நான்சி லின்க்
* 2008 - வோல்கர் இசுட்ராசென்
* 2010 - டேவிட் எஸ். ஜான்சன்
* 2011 - ரவி கண்ணன்

வெளியிணைப்புகள்
---------------

* பரிசு பெற்றவர் பட்டியலுடன் பரிசுக்கான இணையதளம் பரணிடப்பட்டது 2012-01-28 at the வந்தவழி இயந்திரம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2011-04-29 அன்று மூலம் பரணிடப்பட்டது. 2011-04-29 அன்று பார்க்கப்பட்டது.
**பாக்கம் கோட்டூர்** (*Pakkam Kottur*) என்பது தமிழ்நாடு, நாகை மாவட்டத்தில் உள்ள ஒரு விவசாயக் கிராமம். இது திருவாரூர் - மயிலாடுதுறை செல்லும் நெடுஞ்சாலையில் இருக்கும் ஆண்டிப்பந்தலில் இருந்து கிழக்கே மூன்று கிலோ மீட்டார் தொலைவில் உள்ளது.

சுமார் 500 குடும்பங்கள் அனைத்து தரப்பினருமாய் வாழும் இவ்வூரில் சமூக கட்டமைப்பில் பெரும்பான்மையாய் இசுலாமியர்களும், இந்துக்களும் கணிசமான அளவில் கிறித்துவர்களும் வாழ்ந்து வருகின்றனர். இங்கு வாழும் மக்களின் வாழ்வதாரமாய் விளங்குவதில் வேளாண்மை முக்கிய இடத்தை வகிக்கிறது.

கட்டமைப்பைப் பொறுத்த வரையில் பாக்கம் கோட்டூர் ஒரு ஊராட்சி ஒன்றிய தொடக்கப் பள்ளி, ஒரு வங்கி, மற்றும் சில்லறை வணிக கூடங்கள் உள்ளன. ஆன்மீக தளங்களில் இரு மசூதிகள், மற்றும் சில புராதன கோவில்களைக் கொண்டிருக்கும் இந்த கிராமத்தில் போக்குவரத்திற்கென ஒருசில பேருந்துகள் திருவாரூர் நகருக்கும் திட்டச்சேரி மற்றும் நாகப்பட்டினம் இடையே அரசால் இயக்கப்படுகிறது. மக்கள் தங்களின் அவசர தேவைகளுக்காக அருகாமையில் 4 கிலோ மீட்டர் தொலைவில் இருக்கும் ஏனங்குடி மற்றும் ஆண்டிப்பந்தல் ஆகிய ஊர்களுக்கு ஆட்டோ போன்ற தனியார் வாகனங்களைப் பயன்படுத்துகின்றனர்.

நாகப்பட்டினம் மாவட்டமாக இருப்பினும் பெரும்பாலும் தம் கொள்முதல் தேவைகளுக்காக மக்கள் அருகாமையில் இருக்கும் திருவாரூர் நகரையே பயன்படுத்துகின்றனர். பெரும்பாலும் போதிய மருத்துவ வசதிகள் இல்லாததும், போக்குவரத்து வசதி இல்லாததும் ஒரு பெரும் குறையாகவே இங்கு காணப்படுகிறது. மாணவர்கள் தங்களின் உயர் நிலை கல்விக்கு அருகே அமைந்திருக்கும் ஏனங்குடியில் உள்ள உயர் நிலை பள்ளியை தேர்ந்தெடுக்கின்றனர்.

அவசர கால மருத்துவத்திற்கு அங்கு உள்ள ஆயுர்வேத மருத்துவரிடம் சிகிச்சை பெற்று கொள்கின்றனர். புத்தாறு என்னும் ஆற்றுப் படுகையும், விவசாய காலங்களில் பசுமையாய் காட்சி தரும் வயல் வெளிகளும், இவ்வூரின் சிறப்புகளாகும்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.

வெளி இணைப்புகள்
---------------
**வீரராமன்** (*Viryarama*) (ஆட்சி 1040 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

வீரராமன், இரண்டாம் வாக்பதிராஜாவுக்குப் பிறகு சகமான மன்னராக பதவியேற்றார். வரலாற்றாசிரியர் ஆர்.பி.சிங்கின் கூற்றுப்படி, இவரும் சாமுண்டராஜா ஆகிய இருவரும் வாக்பதிராஜாவின் மகன்கள்.  இருப்பினும், தசரத சர்மா இவர்கள் இருவரைத் தவிர மூன்றாம் கோவிந்தராசன் என்பவரையும் மகனாகக் கருதுகிறார். 

பிருத்விராஜ விஜயம் என்ற நூலின் கூற்றுப்படி, வீரராமன் பரமார மன்னன் போஜனால் கொல்லப்பட்டார்.  வீரராமன் பரமார மன்னன் போஜனால் கொல்லப்பட்டார். பரமார்கள் சாகம்பரியை சிறிது காலம் ஆக்கிரமித்திருக்கலாம். வரலாற்றாசிரியர் தசரத சர்மாவின் கூற்றுப்படி, சாமுண்டராஜா அவர்களை நாதுல்லா சகமன ஆட்சியாளர் அனகில்லாவின் ஆதரவுடன் வெளியேற்றியிருப்பார். அனகில்லா போஜனின் படைத்தளபதி சாதாவைக் கொன்றதாகவும், சாகம்பரியைக் கைப்பற்றியதாகவும் நாதுல்லா சகமனாக்களின் சுந்தா கல்வெட்டு கூறுகிறது. வீரராமனின் மரணத்திற்குப் பிறகு பரமாரர்கள் சாகம்பரியை ஆக்கிரமித்ததாகவும், அனகில்லாவின் உதவியுடன் அவரது வாரிசான சாமுண்டராஜனால் வெளியேற்றப்பட்டதாகவும் வரலாற்றாசிரியர் தசரத சர்மா கருதுகிறார்.  மறுபுறம், அனகில்லாவும் போஜனும் வீரராமனுக்கு எதிராக கூட்டணி அமைத்ததாக ஆர்.பி. சிங் ஊகிக்கிறார்; சிறிது நேரம் கழித்து, கூட்டணி முறிந்தது. அனகில்லா போஜனின் தளபதி சதாவைக் கொன்றார்.

சான்றுகள்
---------

1. 1 2  R. B. Singh 1964, ப. 124.
2. ↑  Dasharatha Sharma 1959, ப. 34.
3. ↑  Dasharatha Sharma 1959.
4. ↑  R. B. Singh 1964.

### நூல் பட்டியல்

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**பாக்கிஸ்த்தான் ஒலிபரப்புக் கூட்டுத்தாபனம்** அல்லது **ரேடியோ பாக்கிஸ்த்தான்** என்பது பாக்கிஸ்த்தான் நாட்டைச் சேர்ந்த ஒரு வானொலி ஒலிபரப்புப் பிணையமும் பாக்கிஸ்த்தான் அரசினால் மேலாண்மை செய்யப்படும் ஒரு பெரும் நிறுவனமும் ஆகும். இதன் தலைமையகம் இஸ்லாமாபாத்தில் அமைந்துள்ளது. 
ரேடியோ பாக்கிஸ்த்தானின் ஒலிபரப்பு பாக்கிஸ்த்தானின் அனைத்து மாகாணங்களிலும் பிற ஆசியப்பகுதிகளிலும் வெளியாகின்றது.

இது பாக்கிஸ்த்தானின் உள்ளூர் மொழிகளான உருது, பஞ்சாபி மற்றும் ஆசிய அளவிலான மொழிகளான ஆங்கிலம், உருசிய மொழி, நேபாள மொழி, தமிழ், இந்தி, வங்காள மொழி உள்ளிட்ட 34 மொழிகளில் செய்திகளை வெளியிடுகிறது. ஒப்பளவில் இவ்வானொலி ஒலிபரப்பிற்கு ஈடாக பிபிசியின் உருது மொழிச் சேவைகள் வழங்கப்படுகின்றன.

மேற்கோள்கள்
-----------

1. ↑  E-Govt, Electronic Government. "Ministry of Information, PBC". *Ministry of Information and Mass-media Broadcasting*. Government of Pakistan. 20 ஜூலை 2005 அன்று மூலம் பரணிடப்பட்டது. 6 June 2012 அன்று பார்க்கப்பட்டது.
2. ↑  "ரேடியோ பாக்கிஸ்த்தான்". 2010-07-01 அன்று மூலம் பரணிடப்பட்டது. 2016-05-05 அன்று பார்க்கப்பட்டது.

வெளியிணைப்புகள்
---------------

வானொலி தளம் (ஆங்கிலத்தில்)
**பெர்கோபால்டேட்டுகள்** *(Percobaltates)* என்பவை ஆக்சிசனேற்ற நிலை +5 என்ற மதிப்பைக் கொண்ட கோபால்ட்டின் வேதிச்சேர்மங்களைக் குறிக்கிறது. கோபால்ட்டின் அதிகபட்ச ஆக்சிசனேற்ற நிலையும் இதுவேயாகும். இவற்றில் மிக எளிய பெர்கோபால்டேட்டாக சோடியம் பெர்கோபால்டேட்டு (Na3CoO4) போன்ற இரட்டை உலோக தொகுதி 1 ஆக்சைடு கருதப்படுகிறது. கோபால்ட்(II,III) ஆக்சைடுடன் சோடியம் ஆக்சைடு சேர்மத்தைச் சேர்த்து வினைபுரியச் செய்வதால் இவற்றைத் தயாரிக்கலாம். இவ்வினையில் ஆக்சிசன் ஆக்சிசனேற்றியாகப் பயன்படுத்தப்படுகிறது.

4 Co3O4 + 18 Na2O + 7 O2 → 12 Na3CoO4
பொட்டாசியம் பெர்கோபால்டேட்டு உப்பும் இதே முறையில் தயாரிக்கப்படுகிறது. கோபால்ட்(V) இவ்வுப்பில் உள்ளது என்பதை இவ்வுப்பின் காந்த இயக்கம் உறுதிசெய்கிறது

கரிம உலோக Co(V) அணைவுகள் பலவும் உருவாவதாகவும் அறியப்படுகிறது.

மேற்கோள்கள்
-----------

1. ↑  Brendel, Claus; Klemm, Wilhelm (January 1963). "Weitere Versuche zur Darstellung von Kaliumcobaltat (V)" (in German). *Zeitschrift für anorganische und allgemeine Chemie* **320** (1-4): 59–63. doi:10.1002/zaac.19633200109.
2. ↑  D. Nicholls (2 October 2013). *The Chemistry of Iron, Cobalt and Nickel: Comprehensive Inorganic Chemistry*. Elsevier Science. பக். 1107–. பன்னாட்டுத் தரப்புத்தக எண்:978-1-4831-4643-0. .
**வீரவர்மன்** (*Viravarman*) (ஆட்சிக் காலம்; பொ.ச. 1245-1285 ) 12-ஆம் நூற்றாண்டின் பிற்பகுதியில் இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தார்.

வரலாறு
------

திரைலோக்கியவர்மனுக்குப் பிறகு வீரவர்மன் சந்தேல மன்னனானார். இவர் வழக்கமான சந்தேல ஏகாதிபத்திய பட்டங்களான "பரம-பட்டாரக மகாராஜாதிராஜா பரமேசுவர கலஞ்சராதிபதி" என்ற பட்டத்தை கொண்டிருந்தார்.  தனது முன்னோடிகளைப் போலவே, வீரவர்மனும் செப்புக் காசுகளையும் தங்கக் காசுகளையும் வெளியிட்டார். 

விக்ரம் நாட்காட்டி 1311 தேதியிட்ட சர்க்காரி கல்வெட்டின் படி, வீரவர்மனின் தளபதி ரௌத அபி, சந்திரேசுவர்-அன்வயவின் தப்யுஹதா-வர்மனை சோந்தியில் (நவீன சியோந்தா) தோற்கடித்ததாகக் கூறுகிறாது.  வீரவர்மன் யஜ்வபால மன்னன் கோபாலனின் தலைநகரான நளபுரத்தின் (நவீன நார்வார்) மீதும் படையெடுத்தான்.  சந்தேலர்களின் தாஹி செப்புத் தகடு, சந்தேல தளபதி மல்லையா நளபுரத்தின் தலைவனை தோற்கடித்ததாகக் கூறுகிறது.  மறுபுறம், யஜ்வபாலர்களின் பங்களா மற்றும் நார்வார் கல்வெட்டுகள் கோபாலன் வீரவர்மனைத் தோற்கடித்ததாகக் கூறுகின்றன.  வீரவர்மன் சில ஆரம்ப வெற்றிகளைப் பெற்றிருக்கலாம், ஆனால் பின்வாங்க வேண்டிய கட்டாயம் ஏற்பட்டது. 

பெரிஷ்தா போன்ற முஸ்லிம் வரலாற்றாசிரியர்களின் கூற்றுப்படி, தில்லி சுல்தான் நசிருதீன் மஹ்மூத் பொ.ச.125-இல் புந்தேல்கண்ட் பகுதியைக் கைப்பற்றினார். இருப்பினும், அவரால் சந்தேலர்களை ஒழிக்க முடியவில்லை. இந்தக் காலகட்டத்திற்குப் பின் தேதியிட்ட சந்தேலக் கல்வெட்டுகள் மூலம் இது தெளிவாகிறது. வீரவர்மனின் ராணி கல்யாணதேவியின் பொ.ச.1260 கல்வெட்டு அவர் நந்திபுரத்தில் ஒரு கிணற்றையும், ஒரு ஏரியையும் கட்டியதைப் பதிவு செய்கிறது.

மதம்
----

கலிஞ்சர் கல்வெட்டின் படி, வீரவர்மன் பல கோயில்களையும், தோட்டங்களையும், நீர்நிலைகளையும் நிறுவினார் எனத் தெரிகிறாது. சிவன், கமலா, காளி போன்ற தெய்வங்களின் உருவங்களையும் நிறுவினார். அஜய்கர் கல்வெட்டு இவரது ஆட்சியின் போது ஒரு சமண உருவத்தை நிறுவியதை பதிவு செய்கிறது. 

வீரவர்மனுக்குப் பிறகு போஜவர்மன் ஆட்சி செய்தான்.

சான்றுகள்
---------

1. 1 2  R. K. Dikshit 1976, ப. 173.
2. ↑  P. C. Roy 1980, ப. 55-57.
3. ↑  Sisirkumar Mitra 1977, ப. 135.
4. 1 2 3  Sisirkumar Mitra 1977, ப. 137.
5. ↑  R. K. Dikshit 1976, ப. 169.
6. ↑  R. K. Dikshit 1976.
7. ↑  Sushil Kumar Sullerey 2004, ப. 27.

### உசாத்துணை

* P. C. Roy (1980). *The Coinage of Northern India*. Abhinav. பன்னாட்டுத் தரப்புத்தக எண்:9788170171225. .
* R. K. Dikshit (1976). *The Candellas of Jejākabhukti*. Abhinav. பன்னாட்டுத் தரப்புத்தக எண்:9788170170464. .
* Sisirkumar Mitra (1977). *The Early Rulers of Khajurāho*. Motilal Banarsidass. பன்னாட்டுத் தரப்புத்தக எண்:9788120819979. .
* Sushil Kumar Sullerey (2004). *Chandella Art*. Aakar Books. பன்னாட்டுத் தரப்புத்தக எண்:978-81-87879-32-9. .